Uniuersis presentes litteras inspecturis frater Girardus, abbas, totusque conuentus ecclesie Sancti Stephani Dyuionensis, Lingonensis dyocesis, salutem in Domino, notum facimus quod nos pro quictatione, traditione et deliberatione quas nobis fecit uir uenerabilis magister Theobaldus de Dyuione, canonicus Lingonensis de usu fructu quem habebat ad uitam inquarta parte quam habemus in tota magna decima uillarum et territorium et finagiorum atque pertinenciarum de Chenayo, de Bretigneyo et de Oingneyo, damus eidem et concedimus ad uitam suam sexdecim libras Turonnensium quas tenemur et promittimus eidem reddere annis singulis apud Dyuionem quandiu uixerit idem Theobaldus infra Bordas. Promittentes bona fide quod contra donationem predictam non ueniemus tacite uel expresse. In cuius rei testimonium litteris istis sigilla nostra apposuimus. Datum et actum anno Domini millesimo ducentesimo octogesimo quinto, menso iunio.